Den ekstra time til at stemme fra morgenstunden har fået flere nordjyder ud af fjerene og ned i stemmeboksene. Ved middagstid er der sat flere krydser end sidst i flere kommuner. I Aalborg var der klokken 12 afgivet 32.439 stemmer svarende til en stemmeprocent på 18,83. Det er lidt højere end i 2013, hvor der på samme tid var afgivet 17,13 pct. af stemmerne. Længere nordpå - i Frederikshavn - er der ved middagstid afgivet 11.060 af de 49.049 stemmer - svarende til 22,55 pct. Det er en svag stigning fra 20,95 pct. ved sidste valg. Som ventet er mange af Læsø-borgerne allerede færdige med at sætte kryds. Hele 39,8 pct. af stemmerne er afgivet ved 12-tiden, mens der i Thisted Kommune kun er afgivet 15,71 pct. af stemmerne. Stemmeprocent-meldinger fra kommunerne - tallene i parantes angiver +/- i procentpoint ift. 2013: Aalborg: 18,83 % Frederikshavn 22,55 % Brønderslev Kommune: 18,7 %  (+0,5) Morsø: 17,18 % (+1,07) Læsø:  39,8 % Jammerbugt: 19,9 % Thisted: 15,71 % Vesthimmerland: 17,81 % Mariagerfjord: 16,4 % Hjørring: 15,10 % (kl. 11.00) Rebild: 19,47 %

Opsummering:
Færrest har stemt i Thisted, mens Læsø som forventet ligger i top, når der måles stemmeprocenter klokken 12.